paragraph_text: Wunderwaffen je njemačka riječ za "čudesna oružja", i ujedno naziv koji je tijekom drugog svjetskog rata dan nekolicini revolucionarnih "superoružja" koje je koristio Treći Reich. Većina tog oružja ušla je u borbu prekasno, te u premalim količinama, da bi imala nekog velikog utjecaja na tijek rata. Iako ta oružja nisu uspjela u svojem cilju da preokrenu tijek rata u korist Njemačke u trenutku kada je rat za Njemačku već bio izgubljen, ta oružja su za svoje vrijeme bila iznimno napredna, te će u kasnijim vremenima gotovo sva biti masovno korištena i dodatno razvijana.